קשה להיות ים
עונת הרחיצה בתקפה והודה.; באים ובאים ובאים...; הים מתפקע מרוב עבודה,; מטיח ראשו בסלעים!; מבוקר עד ערב העיר מתקהלת,; רועשת, גועשת, דורשת: - עבוד!; אמבטיה לאם ואמבטיה לילד,; גלים לרכיבה לדודה ולדוד!; לשוא מתחנן הוא: - אני לא היסכנתי...; לשוא יתיפח: - אין כוח לסבול...; אני, רבותי, לא אוקינוס אטלנטי,; אני ים תיכון, לא קטן לא גדול...; אך מי זה ישמע עוד ומי יתבונן עוד?; סביב צ'מפיונים מכל הגילים.; בפי כל מציל צורחות עשר סירנות; ולכל בחורה עשרה מצילים...; העור מתקלף ברתיחת שמן זית,; תבל הפכפכת גועה והומה.; דייר מטפס על גבי בעל בית,; "גזוזניק" חותר אל חיי אדמה...; ואמא צועקת: - אבוי, איפה אבא?!; ואבא עולה כמו ונוס מתהום...; וקורדי וגורג'י וייקה וצבר; "ואסקימו קר רק היום"!; וגל אלי גל מנהם: - בא הקץ...; אחוז בי כהוגן, אחוזה!; כשלתי, עייפתי, אני מתנפץ...; העיר נטרפה בפסיכוזה!; בלילה הים בכאב ראש משתטח,; נואק, מתהפך מצד שמאל אל ימין...; ובולע עוד ירח; כטבלת "קלמין".; 